બિઝનેસ ઍડ્મિનિસ્ટ્રેશનમાં માસ્ટર ડિગ્રી મેળવી ચૂકેલો સંદીપ પટેલ સારી નોકરી કરવાને બદલે પિતાની પરંપરાગત ખેતીમાં જોડાયો હતો, પરંતુ કૃષિ પેદાશોના યોગ્ય બજાર ભાવો ન મળતાં હોવાથી તેણે મધમાખીના ઉછેરનો પ્રયોગ આદર્યો. મધમાખીના ઉછેરથી મધના વેચાણમાં તેણે ટૂંકા ગાળામાં જ કાઠું કાઢ્યું અને દિલ્હી, મુંબઈ, બેંગલુરુ જેવાં શહેરો સુધી મધ પહોંચાડવા લાગ્યો. હવે સંદીપને વિદેશથી પણ મધના ઓર્ડર મળવા લાગ્યા છે.